CELEX: 32006H0576
Language: et
Date: 2006-08-17 00:00:00
Title: Komisjoni soovitus, 17. august 2006 , desoksünivalenooli, zearalenooni, ohratoksiin A, T-2 ja HT-2 ja fumonisiinide esinemise kohta loomasöödaks ettenähtud toodetes   (EMPs kohaldatav tekst)

23.8.2006   
            
            
               ET
            
            
               Euroopa Liidu Teataja
            
            
               L 229/7
            
         
      KOMISJONI SOOVITUS,
   17. august 2006,
   desoksünivalenooli, zearalenooni, ohratoksiin A, T-2 ja HT-2 ja fumonisiinide esinemise kohta loomasöödaks ettenähtud toodetes
   (EMPs kohaldatav tekst)
   (2006/576/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut, eriti selle artikli 211 teist taanet,
   ning arvestades järgmist:
   
               (1)
            
            
               Komisjoni taotlusel võttis Euroopa Toiduohutusamet (EFSA) vastu arvamused mükotoksiinide kohta: desoksünivalenooli kohta 2. juunil 2004, (1) zearalenooni kohta 28. juulil 2004, (2) ohratoksiin A kohta 22. septembril 2004 (3) ja fumonisiinidide kohta 22. juunil 2005. (4)
               
            
         
               (2)
            
            
               Kõnealustes arvamustes on jõutud järeldusele, et kõigil neljal mükotoksiinil on toksiline mõju mitmetele loomaliikidele. Desoksünivalenool, zearalenoon ning fumonisiin B1 ja B2 kanduvad söödast lihasse, piima ja munadesse väga vähesel määral ja seetõttu mõjutavad loomse päritoluga toiduained inimeste üldist kokkupuudet nimetatud toksiinidega väga vähe. Ohratoksiin A kandub söödast loomse päritoluga toiduainetesse, kuid kokkupuute hindamine näitab, et loomse päritoluga toiduainete kaudu on inimeste kokkupuude ohratoksiiniga A vähene.
            
         
               (3)
            
            
               T-2 ja HT-2 toksiinide esinemise kohta loomasöödaks ettenähtud toodetes on praegu vähe andmeid. On vaja kiiresti välja arendada tundlik analüüsimeetod ja seda valideerida. Siiski on ilmnenud, et T-2 ja HT-2 esinemine loomasöödaks ettenähtud toodetes võib tekitada probleeme. Seepärast on vaja välja arendada tundlik analüüsimeetod, koguda rohkem andmeid esinemisjuhtumite kohta ning teha täiendavaid uuringuid ja uurimusi tegurite kohta, mis on seotud T-2 ja HT-2 esinemisega teraviljas ja teraviljasaadustes, eelkõige kaeras ja kaeratoodetes.
            
         
               (4)
            
            
               Võttes arvesse põhjenduses 1 osutatud teaduslike arvamuste järeldusi ja usaldusväärsete andmete puudumist T-2 ja HT-2 toksiinide kohta ning kõnealuste toksiinide esinemise suurt varieeruvust erinevatel aastatel, on asjakohane koguda rohkem andmeid nende mükotoksiinide esinemise kohta erinevates söödamaterjalides ja söötades lisaks olemasolevatele 2002., (5) 2004. (6) ja 2005. aastal (7) kooskõlastatud kontrolliprogrammide käigus saadud andmetele.
            
         
               (5)
            
            
               Liikmesriikidele suuniste andmiseks teravilja ja teraviljatoodete ning loomasöödaks ettenähtud segasööda vastuvõetavuse kohta ning liikmesriikide vastuvõetud väärtuste erinevuste ja neist tuleneva konkurentsimoonutuse ohu vältimiseks on asjakohane anda soovituslikud piirnormid.
            
         
               (6)
            
            
               Liikmesriikidel tuleks kohaldada ainult fumonisiiniga B1 + B2 seonduvaid piirnorme alates 1. oktoobrist 2007, et täita eeskirju, mis on sätestatud komisjoni 6. juuni 2005. aasta määruses (EÜ) nr 856/2005 (millega muudetakse määrust (EÜ) nr 466/2001 seoses Fusarium’i toksiinidega). (8)
               
            
         
               (7)
            
            
               Käesolevas soovituses sätestatud lähenemisviisi hindamine tuleks teha 2009. aastaks, eelkõige et hinnata selle panust loomatervishoiu kaitsesse. Käesoleva soovituse tulemusel saadud seireandmed võimaldavad paremini aru saada mükotoksiinide iga-aastasest varieeruvusest ja nende esinemisest söödaks kasutatud päritoluga kõrvalsaadustes, mis on esmatähtis võimalike täiendavate õiguslike meetmete võtmisel,
            
         SOOVITAB JÄRGMIST:
   1.   Liikmesriigid peaksid söödakäitlejate aktiivsel osalemisel suurendama kontrolli desoksünivalenooli, zearalenooni, ohratoksiin A ning fumonisiini B1 + B2, T-2 ja HT-2 toksiini esinemise üle loomatoiduks ja segasöödaks ettenähtud teraviljas ja teraviljatoodetes.
   2.   Liikmesriigid peaksid tagama, et proovides analüüsitakse samaaegselt desoksüvalenooli, zearalenooni, ohratoksiin A, fumonisiini B1 + B2 ja T-2 ning HT-2 toksiini esinemist, et saaks hinnata koosesinemise määra.
   3.   Liikmesriigid peaksid pöörama erilist tähelepanu mükotoksiinide esinemisele loomasöödaks ettenähtud toiduainete kõrval- või vahesaadustes.
   4.   Liikmesriigid peaksid tagama, et analüüside tulemused edastatakse korrapäraselt komisjonile ühte andmebaasi kokkuvõtmiseks.
   5.   Liikmesriigid peaksid tagama, et piirnorme, nagu need on esitatud lisas, kasutatakse loomasöödaks ettenähtud segasööda ning teravilja ja teraviljatoodete vastuvõetavuse üle otsustamiseks. Fumonisiini B1 + B2 puhul peaksid liikmesriigid kohaldama nimetatud piirnorme alates 1. oktoobrist 2007.
   6.   Liikmesriigid peaksid tagama eelkõige, et söödakäitlejad kasutavad oma ohuanalüüsi ja kriitiliste kontrollpunktide (HACCP) süsteemis (9) piirnorme, millele on viidatud punktis 5, et kindlaks määrata kriitilised piirid kriitilistes kontrollpunktides, mis tähistavad kindlaksmääratud ohtude vältimise, kõrvaldamise või vähendamise puhul vastuvõetava ja keelatu piiri.
   Nimetatud piirnormide kohaldamisel peaksid liikmesriigid võtma arvesse asjaolu, et teravilja ja teraviljatoodete piirnormid määratakse kindlaks kõige suurema taluvusega loomaliikide suhtes ja seepärast käsitletakse neid kõige kõrgemate lubatud piirnormidena.
   Tundlikumate loomade sööda puhul peaksid liikmesriigid tagama, et söödatootja kasutab teravilja ja teraviljatoodete madalamaid piirnorme, võttes arvesse loomaliikide tundlikkust ja võimaldades järgida vastavust piirnormidele, mis on kindlaks määratud nimetatud loomaliikide segasöötade puhul.
   
      Brüssel, 17. august 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  Toiduahelas olevaid saasteaineid käsitleva Euroopa Toiduohutusameti (EFSA) teaduskomisjoni 2. juunil 2004. aastal komisjoni taotlusel vastuvõetud arvamus seoses desoksünivalenooli kui kahjuliku ainega loomasöödas:
   http://www.efsa.europa.eu/etc/medialib/efsa/science/contam/contam_opinions/478.Par.0005.File.dat/opinion05_contam_ej73_deoxynivalenol_v2_en1.pdf
   
      (2)  Toiduahelas olevaid saasteaineid käsitleva Euroopa Toiduohutusameti (EFSA) teaduskomisjoni 28. juulil 2004. aastal komisjoni taotlusel vastuvõetud arvamus seoses zearalenooni kui kahjuliku ainega loomasöödas:
   http://www.efsa.europa.eu/etc/medialib/efsa/science/contam/contam_opinions/527.Par.0004.File.dat/opinion_contam06_ej89_zearalenone_v3_en1.pdf
   
      (3)  Toiduahelas olevaid saasteaineid käsitleva Euroopa Toiduohutusameti (EFSA) teaduskomisjoni 22. septembril 2004. aastal komisjoni taotlusel vastuvõetud arvamus seoses ohratoksiin A kui kahjuliku ainega loomasöödas:
   http://www.efsa.europa.eu/etc/medialib/efsa/science/contam/contam_opinions/645.Par.0001.File.dat/opinion_contam09_ej101_ochratoxina_en1.pdf
   
      (4)  Toiduahelas olevaid saasteaineid käsitleva Euroopa Toiduohutusameti (EFSA) teaduskomisjoni 22. juunil 2005. aastal komisjoni taotlusel vastuvõetud arvamus seoses fumonisiinide kui kahjulike ainetega loomasöödas:
   http://www.efsa.europa.eu/etc/medialib/efsa/science/contam/contam_opinions/1037.Par.0001.File.dat/contam_op_ej235_fumonisins_en1.pdf
   
      (5)  Komisjoni soovitus 2002/214/EÜ, 12. märtsi 2002. aasta nõukogu direktiivi 95/53/EÜ kohase loomasöötade kooskõlastatud kontrolliprogrammi kohta aastaks 2002 (EÜT L 70, 13.3.2002, lk 20).
   
      (6)  Komisjoni soovitus 2004/163/EÜ, 17. veebruari 2004. aasta nõukogu direktiivi 95/53/EÜ kohase loomasöötade kooskõlastatud kontrolliprogrammi kohta aastaks 2004 (ELT L 52, 21.2.2004, lk 70).
   
      (7)  Komisjoni soovitus 2005/187/EÜ, 2. märtsi 2005. aasta nõukogu direktiivi 95/53/EÜ kohase loomasöötade kooskõlastatud kontrolliprogrammi kohta aastaks 2005 (ELT L 62, 9.3.2005, lk 22).
   
      (8)  ELT L 143, 7.6.2005, lk 3.
   
      (9)  Euroopa Parlamendi ja nõukogu määrus (EÜ) nr 183/2005 (ELT L 35, 8.2.2005, lk 1).
   
      LISA
      PIIRNORMID
      
                  Mükotoksiin
               
               
                  Loomasöödaks ettenähtud tooted
               
               
                  Piirnorm (mg/kg (ppm)) söötade puhul, mille niiskusesisaldus on 12 %
               
            
                  Desoksünivalenool
               
               
                  Söödamaterjalid (1)
                  
               
               
                   
               
            
                  
                              —
                           
                           
                              Teravili ja teraviljatooted, (2) välja arvatud maisi kõrvalsaadused
                           
                        
               
                  8
               
            
                  
                              —
                           
                           
                              Maisi kõrvalsaadused
                           
                        
               
                  12
               
            
                  Täiend- ja täissöödad, välja arvatud:
               
               
                  5
               
            
                  
                              —
                           
                           
                              sigade täiend- ja täissöödad
                           
                        
               
                  0,9
               
            
                  
                              —
                           
                           
                              vasikate (< 4 kuud), lammaste ja tallede täiend- ja täissöödad
                           
                        
               
                  2
               
            
                  Zearalenoon
               
               
                  Söödamaterjalid (1)
                  
               
               
                   
               
            
                  
                              —
                           
                           
                              Teravili ja teraviljatooted, (2) välja arvatud maisi kõrvalsaadused
                           
                        
               
                  2
               
            
                  
                              —
                           
                           
                              Maisi kõrvalsaadused
                           
                        
               
                  3
               
            
                  Täiend- ja täissöödad
               
               
                   
               
            
                  
                              —
                           
                           
                              Põrsaste ja emiste (nooremiste) täiend- ja täissöödad
                           
                        
               
                  0,1
               
            
                  
                              —
                           
                           
                              Nooremiste ja nuumsigade täiend- ja täissöödad
                           
                        
               
                  0,25
               
            
                  
                              —
                           
                           
                              Vasikate, piimakarja, lammaste (sealhulgas talled) ja kitsede (sealhulgas kitsetallede) täiend- ja täissöödad
                           
                        
               
                  0,5
               
            
                  Ohratoksiin A
               
               
                  Söödamaterjalid (1)
                  
               
               
                   
               
            
                  
                              —
                           
                           
                              Teravili ja teraviljatooted (2)
                              
                           
                        
               
                  0,25
               
            
                  Täiend- ja täissöödad
               
               
                   
               
            
                  
                              —
                           
                           
                              sigade täiend- ja täissöödad
                           
                        
               
                  0,05
               
            
                  
                              —
                           
                           
                              kodulindude täiend- ja täissöödad
                           
                        
               
                  0,1
               
            
                  Fumonisiin B1 + B2
               
               
                  Söödamaterjalid (1)
                  
               
               
                   
               
            
                  
                              —
                           
                           
                              mais ja maisitooted (3)
                              
                           
                        
               
                  60
               
            
                  Täiend- ja täissöödad:
               
               
                   
               
            
                  
                              —
                           
                           
                              sigadele, hobustele (Equidae), küülikutele ja lemmikloomadele
                           
                        
               
                  5
               
            
                  
                              —
                           
                           
                              kaladele
                           
                        
               
                  10
               
            
                  
                              —
                           
                           
                              kodulindudele, vasikatele (< 4 kuud), talledele ja kitsetalledele
                           
                        
               
                  20
               
            
                  
                              —
                           
                           
                              täiskasvanud mäletsejatele (> 4 kuud) ja naaritsatele
                           
                        
               
                  50
               
            
         (1)  Erilist tähelepanu tuleks pöörata loomadele vahetult söödetavale teraviljale ja teraviljatoodetele, et nende kasutamisel päevaratsioonis ei puutuks loom kokku suurema määra mükotoksiinidega kui seda on täissööda kasutamisel päevaratsioonis.
      
         (2)  Mõiste “Teravili ja teraviljatooted” sisaldab mitte ainult peamiste söödatoorainete (millele on viidatud nõukogu 29. aprilli 1996. aasta direktiivi 96/25/EÜ, mis käsitleb söödatoorainete ringlust ja söödatoorainete kasutamist, lisa B-osas) (EÜT L 125, 23.5.1996, lk 35) avatud nimekirja söödatooraineid, mis on loetletud 1. jaos “Teraviljade terad, nendest valmistatud tooted ja nende kõrvalsaadused”, vaid ka muid teraviljapõhiseid söödatooraineid, eelkõige teravilja kuiv- ja koresöötasid.
      
         (3)  Mõiste “Mais ja maisitooted” sisaldab mitte ainult maisipõhiseid söödatooraineid, mis on loetletud 1. jaos “Teravilja terad, nendest valmistatud tooted ja nende kõrvalsaadused” olevas peamiste söödatoorainete avatud nimekirjas, millele on viidatud direktiivi 96/25/EÜ lisa B-osas, vaid ka muid maisipõhiseid söödatooraineid, eelkõige maisi kuiv- ja koresöötasid.